Missatge: Arran del que ja comentava en un altre fil, les festes de Sant Sebastià, festa major d'hivern del poble, el programa El Divendres ha triat Matadepera. Avui era el primer dia, estaven a la plaça de l'ajuntament i tot anava bé, per bé entenem normal, però tots esperàvem que algun dels molts personatges pintorescs que tenim al poble fes alguna actuació, i de cop n'ha aparegut un. Ja l'hem vist a venir des de lluny, tot decidit, passa per davant nostre, ens ha dit alguna cosa que no he sentit (tipus, vaig a fer espectacle) i es cola al vell mig del rodatge, només un vigilant l'ha atrapat, l'Espartac l'ha deixat quedar al final i va l'home i diu, ara us diré una dita matadeperenca: Trempar i riure, cardar i jeure, ficar i treure. El vídeo (és de la web de Tv3, a Youtube encara no hi és). La intervenció estel·lar és a partir del minut 13.30 (aprox) i fins al 14. Especial atenció, també, en la roba de l'esporàdic comparada amb la de l'Espartac i en Marius, segons diuen a aquest home li va caure un llamp a prop i no nota el fred, va així vestit tot l'any, xancles, pantalons curts i màniga curta. Sens dubte bon material per demà a l'APM.

Resposta: L'Espartac s'ha cagat un moment eh! Després ha dissimulat, però per un instant l'ha pillat la càmera.